turjo4nis/wikipedia-bn-dump-20250701 huggingface dataset:
হিমলকুচি (প্রজাপতি)

হিমলকুচি (বৈজ্ঞানিক নাম: Tirumala limniace exuticus), যা নীল ডোরা বা নীল বাঘ হিসেবেও পরিচিত, এক প্রজাতির মাঝারি আকারের প্রজাপতি। এরা ‘নিমফ্যালিডি’ পরিবারের সদস্য এবং 'ডানায়িনি' উপগোত্রের অন্তর্ভুক্ত। এদের ভারতে দেখতে পাওয়া যায় এবং এরা যূথচর পরিযায়ী আচরণ করে থাকে।

আকার 
প্রসারিত অবস্থায় হিমলকুচির ডানার আকার ৯০-১০০ মিলিমিটার দৈর্ঘের হয়।

উপপ্রজাতি 
ক্রমানুযায়ী এর উপপ্রজাতিগুলো হলোঃ
T. l. bentenga (Martin, 1910) – Selajar
T. l. conjuncta Moore, 1883 – জাভা, বালি, Kangean, Bawean, Lesser Sunda Is.
T. l. exotica (Gmelin, 1790)
T. l. ino (Butler, 1871) – সুলা
T. l. leopardus (Butler, 1866) – Ceylon, ভারত - S.Burma
T. l. limniace (Cramer, [1775]) – S.China, Indo-China, Hainan, Taiwan
T. l. makassara (Martin, 1910) – S.Sulawesi
T. l. orestilla (Fruhstorfer, 1910) – Philippines (Luzon)
T. l. vaneeckeni <small:(Bryk, 1937)</small> – Timor, Wetar

ভারতে প্রাপ্ত হিমলকুচির উপপ্রজাতিসমূহ হল-

 Tirumala limniace exoticus Gmélin, 1790 – Oriental Blue Tiger

বিস্তার 
সাধারণত এই জাতীয় প্রজাপতিটি মরু অঞ্চল ও হিমালয়ের অত্যধিক উচ্চতা ছাড়া প্রায় সর্বত্র দেখা যায়, বিশেষত সমভূমিতে। হিমলকুচিরা সচরাচর হাল্কা জঞ্জাল ও অনুচ্চ ঝোপঝাড় এবং এরা ছাওয়া পরিবেশ পছন্দ করে। এছাড়া শ্রীলঙ্কা, নেপাল, বাংলাদেশ, মায়ানমার এবং হংকং এও এদের দেখা পাওয়া যায়।

বৈশিষ্ট্য

ডিম 
 হিমলকুচির ডিম চকচকে রূপালি সাদা বর্ণের আবার কখনও কখনও হলদেটে বর্ণের হয়। দেখতে গম্বুজাকৃতি এবং অল্প লম্বাটে, গায়ে ওপর-নিচে শির টানা।

শূককীট 
 শূককীট গুলি লম্বাটে আকারের এবং এদের গায়ে পর পর নীলচে সাদা, কালো ও সবজেটে হলুদ রঙের বেড় দেখা যায়। দেহের তৃতীয় এবং দ্বাদশ খণ্ডে দুই জোড়া মাংসল শুঁড় দেখা যায়, যেটি অরা ইচ্ছামত নাড়াতে পারে।

আহার্য উদ্ভিদ 
এই শূককীট হাতিশুঁড় Heliotropium indicum, অতসী, আকন্দ Calotropis gigantea, অন্তমূল Tylophora গোত্রের উদ্ভিদ Tylophora asthmatica এবং Asclepiadacea গোত্রের বিভিন্ন উদ্ভিদ যেমন ইপিকাক বা মরিচা ফুল Asclepias curassavica গাছের পাতার রসালো অংশ আহার করে।

মূককীট 
 মূককীট এর রঙ উজ্জ্বল সবুজ হয় এবং গায়ে সোনালি বিন্দু বিন্দু থাকে। দেহখণ্ডের মাঝামাঝি একটা সোনালি বিন্দুর রেখা দেখা যায়।

জীবনচক্রের চিত্রশালা

চিত্রশালা

তথ্যসূত্র

বহিঃসংযোগ 
 Sri Lanka Wild Life Information Database 

দক্ষিণ-পূর্ব এশিয়ার প্রাণিকুল
ভারতের প্রজাপতি
পশ্চিমবঙ্গে প্রাপ্ত নিমফ্যালিডি গোত্রের প্রজাপতি
এশিয়ার প্রজাপতি
১৭৭৫-এ বর্ণিত প্রজাপতি
পিটার ক্রেমার কর্তৃক নামকরণকৃত ট্যাক্সা
শহীদ ১২৯

শহীদ ১২৯ (ফার্সি: شاهد ١٢٩) ইরানের তৈরি চালকবিহীন গোয়েন্দা বিমান (ড্রোন)। এ ড্রোন ইসরাইলসহ মধ্যপ্রাচ্যের অধিকাংশ দেশের ওপর দিয়ে খুব নিচু হয়ে উড়ে যেতে সক্ষম। ইরান ঘোষণা করেছে যে, এসব ক্ষেপণাস্ত্র ৫০ সেকেন্ডের মধ্যে যে কোনো বড় টার্গেট ডুবিয়ে দিতে সক্ষম।

পাল্লা 
শহীদ ১২৯ এর পাল্লা ২ হাজার কিলোমিটার বা এক হাজার ২৪০ মাইল। তাতে বোমা ও ক্ষেপণাস্ত্র বসানো যাবে এবং এ ড্রোন গোয়েন্দা পর্যবেক্ষণ ও যুদ্ধে অংশগ্রহণে সক্ষম। আইআরজিসির মহাকাশ গবেষণা সংস্থার প্রধান আমির আলী হাজীজাদেহ বলেছেন, তারা মার্কিন ড্রোনের অনুরূপ ড্রোন নির্মাণের চেষ্টা করছেন। ২০১১ সালে ইরান একটি চালকবিহীন মার্কিন গোয়েন্দা বিমান ইলেক্ট্রনিক যন্ত্রপাতির সাহায্যে ভূপাতিত করার দাবি করে যদিও যুক্তরাষ্ট্র ইরানের দাবি নাকচ করে দিয়েছে।

সাদৃশ্য 
শহীদ-১২৯ এর সঙ্গে ২০১১ সালে ভূপাতিত মার্কিন ড্রোনের কোনো সাদৃশ্য আছে কিনা তা স্পষ্ট নয়। উপসাগরে যুক্তরাষ্ট্র ও তার মিত্রদের বৃহত্তম একটি নৌ মহড়ার পর ইরান এ ড্রোন উদ্বোধন করেছে।

তথ্যসূত্র 

ইরানের মনুষ্যবিহীন আকাশযান
ভি-পুচ্ছ বিমান
মনুষ্যবিহীন যুদ্ধবিমান (ড্রোন)

মনুষ্যবিহীন যুদ্ধবিমান () যা যুদ্ধ ড্রোন বা ড্রোন হিসেবে পরিচিত এক ধরনের মনুষ্যবিহীন আকাশযান। এগুলোতে কোনো চালকের প্রয়োজন হয় না।

জঙ্গিবাদ ও সন্ত্রাসবাদের গোপন তথ্য হাতিয়ে নেওয়ার জন্য খুবই চমৎকার এটি। ভিভিআইপিদের অতিরিক্ত নিরাপত্তার স্বার্থে অনতিবিলম্বে ডিজিএফআই ডিরেক্টরেট জেনারেল অফ ফোর্সেস ইন্টেলিজেন্স ড্রোন আনার সিদ্ধান্ত নিয়েছে।

সুবিধা 
মনুষ্যবিহীন ড্রোন যুদ্ধবিমানগুলোতে সংবেদনশীল যন্ত্র ও ক্যামেরা থাকে। ওই ক্যামেরার মাধ্যমে গৃহীত ভিডিওচিত্র ভূমি থেকে বিমান নিয়ন্ত্রণকারী অপারেটরের কাছে পৌঁছে দেয়া হয়। আকাশসীমায় গুপ্তচরবৃত্তি চালানো, নিজ দেশের আকাশসীমা পাহারা দেয়া, আবহাওয়া পর্যবেক্ষণ, শত্রুদের বেতার ও রাডার সিস্টেমে ব্যাঘাত ঘটানো, আড়ি পেতে তথ্য জোগাড় করা থেকে শুরু করে প্রয়োজনে আরও ব্যাপক ভূমিকা পালন করতে পারে এ বিমান। এসব বিমান পাইলটবিহীন হওয়ায় যুদ্ধে পাইলটের মৃত্যুঝুঁকি থাকে না তাই যে কোনো পরিস্থিতিতে এ ধরনের বিমান ব্যবহার করা যায়।
পাইলট না থাকায় ককপিট, অক্সিজেন সাপ্লাই সহ অনেক কিছুর প্রয়োজন হয় না।
ফলে এতে অধিক অস্ত্র বহন করা যায়।</ref>

চিত্রশালা

তথ্যসূত্র

বহিঃসংযোগ 

 
 Wired for War: The Future of Military Robots by P. W. Singer
 Current Unmanned Vehicles and Systems
 Article on Sperwer system
 Joint Unmanned Combat Air System (J-UCAS)
 Saab UAV/UCAV info page
 Unmanned Aerial Systems, Mini UAV
 UCAVs – Panacea or Pipe Dream?
 Chinese UCAV-converted J-5,J-6,J-7
 Israel sets combat drones against missile launchers in Gaza, World Tribune, May 8, 2007
 Israel Starts Reexamining Military Missions and Technology , Aviation Week & Space Technology, August 20, 2006
 UAVs and UCAVs: developments in the European Union  A briefing paper for the European Parliament's Subcommittee on Security and Defence.
 Reprieve.org.uk Drone strike Investigations
 Data on US Drone Strikes in Pakistan's Federally Administered Tribal Areas 

মনুষ্যবিহীন সামরিক বিমান
ক্লেয়ার টেলর

সামান্থা ক্লেয়ার টেলর, এমবিই (; জন্ম: ২৫ সেপ্টেম্বর, ১৯৭৫) ইংল্যান্ডের সাবেক আন্তর্জাতিক প্রমিলা ক্রিকেট তারকা। শীর্ষসারির ব্যাটসম্যান ও প্রথম মহিলা ক্রিকেটার হিসেবে উইজডেন বর্ষসেরা ক্রিকেটারের মর্যাদা পেয়েছেন। একবিংশ শতকের প্রথম দশকে সহ-খেলোয়াড় শার্লত এডওয়ার্ডসের সাথে ইংল্যান্ডের ব্যাটিংয়ের নেতৃত্ব দেন। উভয়ে সম্মিলিতভাবে তিন সহস্রাধিক রান সংগ্রহ করেন। এছাড়াও, ২০০৯ সালে দলের দু’টি বিশ্বকাপ শিরোপা জয়ে মুখ্য ভূমিকা রেখেছেন ক্লেয়ার টেলর।

প্রারম্ভিক জীবন 
সামান্থা টেলর বাকিংহ্যামশায়ারের আমারশ্যাম এলাকায় ক্রীড়া পরিবারে জন্মগ্রহণ করেন। ১৩ বছর বয়স পর্যন্ত তিনি কোন ধরনের ক্রিকেট খেলেননি। তারপরও চার বছর পরই মহিলা কাউন্টি ক্রিকেটে মে, ১৯৯৩ সালে টেমস্‌ ভ্যালি দলের পক্ষে অভিষিক্ত হতে পেরেছেন। শুরুতে উইকেট-রক্ষকের ভূমিকায় নামেন মূলতঃ ব্যাটিং সীমাবদ্ধতার কারণে। ফলে, ইংল্যান্ড দলে থাকার ব্যাপারে সংগ্রাম করতে থাকেন।

খেলোয়াড়ী জীবন 
এপ্রিল, ১৯৯৮ সালে আন্তর্জাতিক ক্রিকেটে অভিষেক ঘটে তার। প্রতিপক্ষ অস্ট্রেলিয়া জাতীয় মহিলা ক্রিকেট দলের বিপক্ষে অনুষ্ঠিত চতুর্থ একদিনের আন্তর্জাতিক ক্রিকেটে তিনি মাত্র এক রান করেছিলেন। এ খেলায় ইংল্যান্ডের ভরাডুবি ঘটেছিল। এর দুই বছরের মধ্যেই দলের অন্যতম নিয়মিত খেলোয়াড়ে পরিণত হন তিনি। ২০০০ সালের বিশ্বকাপে তিনি তেমন ভালো করতে পারেননি, তাই তিনি পূর্ণাঙ্গ ক্রিকেটার হবার লক্ষ্যে চাকরি ছেড়ে দেন। এরফলে পাঁচ বছরের মধ্যে তিনি মহিলাদের ক্রিকেটে অন্যতম শীর্ষস্থানীয় ব্যাটসম্যানের আসন অলঙ্কৃত করেন। কিন্তু ২০০৫ সালের বিশ্বকাপে পুনরায় ব্যর্থ হলে তিনি ক্রিকেটের পাশাপাশি চাকরি করতে থাকেন।

বিশ্বকাপে ব্যর্থ হওয়া স্বত্ত্বেও টেলরের ব্যাটিং উন্নতি ঘটতে থাকে। ২০০৬ সালে তিনি অপরাজিত ১৫৬* রান করেন। লর্ড’স ক্রিকেট গ্রাউন্ডে অনুষ্ঠিত একদিনের আন্তর্জাতিকে ভারতের বিপক্ষে তিনি তার এ সর্বোচ্চ রানের রেকর্ড গড়েন। ২০০৯ সালের বিশ্বকাপে তিনি সর্বোচ্চ রান সংগ্রহকারীর ভূমিকায় অবতীর্ণ হন। পরের বছর ২০১০ সালের বিশ্ব টুয়েন্টি২০ প্রতিযোগিতায় ম্যান অব দ্য টুর্নামেন্ট হিসেবে বিবেচিত হলেও তার ব্যাটিং নৈপুণ্য দূর্বলতর হতে থাকে। তবে, দু’টি চারদেশীয় প্রতিযোগিতায় ভাল ক্রীড়ানৈপুণ্য দেখিয়েছেন। অবসর গ্রহণের সময় টেস্ট ও একদিনের আন্তর্জাতিকে তার ব্যাটিং গড় ছিল ৪০-এর উপরে।

সম্মাননা 
ব্যাটিংয়ে অসামান্য ক্রীড়ানৈপুণ্য প্রদর্শন করায় ২০০৭ ও ২০০৮ সালের আইসিসি বর্ষসেরা ক্রীড়াবিদের সংক্ষিপ্ত তালিকায় তার নাম উঠে। অবশেষে ২০০৯ সালে তিনি আইসিসি বর্ষসেরা মহিলা ক্রীড়াবিদ হিসেবে স্বীকৃতি পান।

তথ্যসূত্র

পাদটীকা

আরও দেখুন 
 আইসিসি পুরস্কার
 শার্লত এডওয়ার্ডস
 ২০১২ আইসিসি পুরস্কার
 উইজডেন বর্ষসেরা ক্রিকেটার

গ্রন্থপঞ্জী 

 

১৯৭৫-এ জন্ম
জীবিত ব্যক্তি
অর্ডার অব দ্য ব্রিটিশ এম্পায়ার পদক বিজয়ী
আইসিসি ক্রিকেট হল অব ফেমে প্রবেশকারী
ইংল্যান্ডের মহিলা টেস্ট ক্রিকেটার
ইংল্যান্ডের মহিলা একদিনের আন্তর্জাতিক ক্রিকেটার
ইংল্যান্ডের মহিলা টুয়েন্টি২০ আন্তর্জাতিক ক্রিকেটার
উইজডেন বর্ষসেরা ক্রিকেটার
বার্কশায়ার ওম্যানের ক্রিকেটার
ক্যান্টারবারি ম্যাজিসিয়ান্সের ক্রিকেটার
উইকেট-রক্ষক
আইসিসি বর্ষসেরা ক্রিকেটার
কুইন্স কলেজ, অক্সফোর্ডের প্রাক্তন শিক্ষার্থী
ইংরেজ মহিলা ক্রিকেটার
বাংলাদেশী টেস্ট ক্রিকেটারদের তালিকা

এটি বাংলাদেশী টেস্ট ক্রিকেটারদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভুক্ত দু’টি ক্রিকেট দলের মধ্যে অনুষ্ঠিত হয়। বাংলাদেশ ২০০০ সালে টেস্ট পরিবারভুক্ত হয়। ৯ জানুয়ারি ২০২২ তারিখ পর্যন্ত ১০০ জন ক্রিকেটার বাংলাদেশ জাতীয় ক্রিকেট দলের হয়ে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পান, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তার প্রথম টেস্ট ক্যাপ পান, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।

টীকা

খেলোয়াড়ের তালিকা 
পরিসংখ্যানটি ৯ জানুয়ারি ২০২২ তারিখ পর্যন্ত সঠিক।

আরও দেখুন 
 টেস্ট ক্রিকেট
 বাংলাদেশ ক্রিকেট বোর্ড
 বাংলাদেশ জাতীয় ক্রিকেট দল
 টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারদের তালিকা
 বাংলাদেশী টেস্ট উইকেট-রক্ষকদের তালিকা
 বাংলাদেশী ওডিআই ক্রিকেটারদের তালিকা
 বাংলাদেশী টুয়েন্টি২০ আন্তর্জাতিক ক্রিকেটারদের তালিকা

তথ্যসূত্র

বহিঃসংযোগ 
* স্পোর্টস সারাদিন  
 ক্রিকইনফো
 হাউস্ট্যাট
 ক্রিকেটআর্কাইভ

টেস্ট ক্রিকেট
টেস্ট ক্রিকেটারদের তালিকা
পাতি মাছরাঙা

পাতি মাছরাঙা (বৈজ্ঞানিক নাম: Alcedo atthis) আলসেডিনিডি (Alcedinidae) গোত্র বা পরিবারের অন্তর্গত আলসেডো (Alcedo) গণের অন্তর্গত রঙচঙে ক্ষুদে মৎস্যশিকারী পাখি। পাখিটি বাংলাদেশ, ভারত ছাড়াও ইউরেশিয়া ও উত্তর আফ্রিকার বিভিন্ন দেশে দেখা যায়। আকারে পাতি চড়ুইয়ের সমান এ পাখিটির লেজ খাটো ও মাথা দেহের তুলনায় স্বাভাবিকের চেয়ে বড়। দেহের উপরিভাগ নীল বা নীলচে-সবুজ, দেহতল কমলা এবং ঠোঁট চোখা ও লম্বা। এর প্রধান খাদ্য মাছ হলেও ব্যাঙাচি, জলজ পোকা ইত্যাদিও এর খাদ্য। পানিতে ঝাঁপিয়ে এরা মাছ ধরে। পানির নিচে শিকার দেখার জন্য এরা বিশেষভাবে অভিযোজিত। এরা জলস্রোতের পাড়ের গর্তে বাসা করে। ডিমের রঙ চকচকে সাদা। সাধারণত এরা অপরিযায়ী; তবে যেসব জায়গায় শীতকালে পানি জমে যায়, সেসব জায়গার মাছরাঙারা অন্যত্র পরিযান করে।

শ্রেণিবিন্যাস 

পাতি মাছরাঙার বৈজ্ঞানিক নামের অর্থ আত্তিসের মাছরাঙা (লাতিন: alcedo = মাছরাঙা, atthis = আত্তিস, লেসবস নগরীর সুন্দরী, কবি সাফোর প্রিয়জন)।

স্থিতি
সারা পৃথিবীতে এক বিশাল এলাকা জুড়ে এরা বিস্তৃত, প্রায় ১ কোটি ৭৯ লক্ষ বর্গ কিলোমিটার এলাকা জুড়ে এদের আবাস। ব্যাপকভাবে বিস্তৃত বলে আই. ইউ. সি. এন. প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি। সারা বিশ্বে সম্ভবত ৬ লক্ষের কম পাতি মাছরাঙা রয়েছে।

চিত্রশালা

তথ্যসূত্র

বহিঃসংযোগ 

ইউরোপের পাখি
এশিয়ার পাখি
আফ্রিকার পাখি
বাংলাদেশের পাখি
ভারতের পাখি
আলসেডো
১৭৫৮-এ বর্ণিত পাখি
ইউরেশিয়ার পাখি
জাপানের পাখি
কার্ল লিনিয়াস কর্তৃক নামকরণকৃত ট্যাক্সা
রাষ্ট্রীয় উত্তরাধিকার

কোন একটি অবস্থার পরিবর্তনের ফলে এক রাষ্ট্রের স্থলে অপর রাষ্ট্র স্থলাভিষিক্ত হলে যে অবস্থার সৃষ্টি হয় তাকে রাষ্ট্রীয় উত্তরাধিকার বলে। অর্থাৎ এক্ষেত্রে একট রাষ্ট্র কর্তৃক অপর কোন রাষ্ট্রের ভূখণ্ড ও সম্পদের উপর পূর্ণ স্বায়ত্তশাসন অর্জন করাকে বোঝায়, যার ফলে উত্তরাধিকারী রাষ্ট্র তার পূর্ববর্তী রাষ্ট্রের সকল প্রকার অধিকার ও দায়-দায়িত্বসমূহ উত্তরাধিকারসূত্রে ভোগ করে। আন্তর্জাতিক সম্পর্কের বিধান অনুসারে রাষ্ট্রীয় উত্তরাধিকার বলতে আন্তর্জাতিক পক্ষ হিসেবে একটি রাষ্ট্র কর্তৃক অপর কোন রাষ্ট্র দ্বারা উত্তরাধিকার লাভ করা কিংবা একটি রাষ্ট্রের মধ্যে অপর রাষ্ট্রের সম্পূর্ণ অবলুপ্তিকে বোঝায়।

যখন কোন অস্তিত্বশীল রাষ্ট্র স্বীয় রাষ্ট্রীয় এলাকা হারানোর মাধ্যমে অথবা অপর কোন রাষ্ট্রের মধ্যে মিশে যাওয়ার মাধমে বিলুপ্ত হয় অথবা বিভিন্ন রাষ্ট্রে ভাগ হয়ে যায় অথবা এটা কোন একটা বিশেষ অংশ পৃথক হয়ে স্বাধীন রাষ্ট্র গঠন করে বা যখন দুই বা ততোধিক রাষ্ট্র একত্রিত হয়ে একটি নতুন রাষ্ট্র গঠন করে তখন রাষ্ট্রীয় উত্তরাধিকারের সৃষ্টি হয়। আন্তর্জাতিক আইন অনুযায়ী বিধান অনুযায়ী কোন রাষ্ট্রের উত্তরাধিকার প্রধানত দুইটি বিষয়ের উপর নির্ভরশীল। যথা-

 সুদক্ষ সামরিক শক্তি বা কূটনৈতিক তৎপরতার মাধ্যমে একটি রাষ্ট্র অপর কোন রাষ্ট্রের উত্তরাধিকার লাভ করে।
 পারস্পরিক সম্মতির ভিত্তিতে একটি রাষ্ট্র অপর রাষ্ট্রের সাথে সংকটমুক্ত হতে পারে।

উল্লেখিত দু'টি পদ্ধতি ছাড়াও সশস্ত্র বিপ্লবের ফলে বিচ্ছিন্ন হবার মাধ্যমে রাষ্ট্রের উত্তরাধিকার অর্জন করা যায়।

বহিঃসংযোগ 
 European Journal of International Law – State Succession in Respect of Human Rights Treaties
 Wilfried Fiedler: Der Zeitfaktor im Recht der Staatensukzession, in: Staat und Recht. Festschrift für Günther Winkler, Wien, 1997, S. 217-236. 
 Wilfried Fiedler: Staatensukzession und Menschenrechte , in: B. Ziemske u.a. (Hrsg.), Festschrift für Martin Kriele, München 1997, S. 1371-1391.

আন্তর্জাতিক আইন
ইতিহাস সঙ্কলন
শেলি-অ্যান ফ্রেজার-প্রাইস

শেলি-অ্যান ফ্রেজার-প্রাইস, ওডি (; জন্ম: ২৭ ডিসেম্বর, ১৯৮৬) কিংসটনে জন্মগ্রহণকারী জামাইকার ট্র্যাক এন্ড ফিল্ড স্প্রিন্টার।

অপরিচিত অ্যাথলেট হওয়া সত্ত্বেও ২১ বছর বয়সে তিনি চীনে অনুষ্ঠিত ২০০৮ সালের গ্রীষ্মকালীন অলিম্পিকে প্রমিলাদের ১০০ মিটার দৌঁড়ে স্বর্ণপদক জয় করেন। এরফলে তিনি ক্যারিবীয় দ্বীপপুঞ্জের প্রথম ক্রীড়াবিদ হিসেবে ১০০ মিটারে প্রথম স্বর্ণজয়ী মহিলা ক্রীড়াবিদের সম্মান লাভ করেন। এছাড়াও, লন্ডনে অনুষ্ঠিত ২০১২ সালের গ্রীষ্মকালীন অলিম্পিকে একই ক্রীড়াবিষয়ে স্বর্ণ জয় করেন ও বিশ্বের ৩য় এবং আমেরিকার বাইরে ১ম মহিলা হিসেবে ধারাবাহিকভাবে দু’টি সোনাজয়ের ইতিহাস রচনা করেন।

ফেব্রুয়ারি, ২০১০ সালে ইউনিসেফের শুভেচ্ছা দূত মনোনীত হন ফ্রেজার।

ক্রীড়াজীবন 
২০০৯ ও ২০১৩ সালের বিশ্ব অ্যাথলেটিকস চ্যাম্পিয়নশিপের ১০০ মিটার দৌঁড়ে স্বর্ণপদক জয় করেন ফ্রেজার। এছাড়াও গেইল ডেভার্সের পর তিনি বিশ্বের দ্বিতীয় মহিলা স্প্রিন্টার হিসেবে বিশ্ব ও অলিম্পিকের ১০০ মিটার দৌঁড়ে শিরোপা লাভ করেন। তার ডাক নাম পকেট রকেট যা তার মাত্র ৫ ফুট লম্বাটে গড়ন ও দ্রুততার সাথে দৌঁড় শুরু হবার জন্য এ নামকরণ করা হয়েছে। ১০০ মিটারে বিশ্বের সর্বকালের দ্রুতগামী শীর্ষ ২৫ মহিলা দৌঁড়বিদের তালিকায় তার অবস্থান চতুর্থ। ২০১২ সালে জামাইকার কিংসটনে ১০.৭০ সেকেন্ড নিয়ে তিনি তার নিজস্ব সেরা ব্যক্তিগত রেকর্ড স্থাপন করেন।

২০১২ লন্ডন অলিম্পিকস 
২০১২ সালের গ্রীষ্মকালীন অলিম্পিকে প্রবেশের জন্য জামাইকার অলিম্পিক প্রস্তুতিমূলক দৌঁড়ের ১০০ মিটারে ১০.৭০ সেকেন্ডে অতিক্রম করে নিজস্ব জাতীয় রেকর্ডের উত্তোরণ ঘটান। প্রতিযোগিতায় আমেরিকান প্রতিযোগীনি কারমেলিটা জেটারকে ১০.৭৫ সেকেন্ডে হারান। স্বদেশী ভেরোনিকা ক্যাম্পবেল-ব্রাউন ব্রোঞ্জপদক পান। ২০০ মিটারের দৌঁড়ে নিজস্ব সেরা ২২.০৯ সেকেন্ড সময়ে পেরুলেও আলিসন ফেলিক্সের পিছনে থেকে রৌপ্যপদক জয় করেন। এছাড়াও তিনি তার দ্বিতীয় রৌপ্যপদক জয় করেন ৪×১০০ মিটার রিলেতে।

তথ্যসূত্র

বহিঃসংযোগ

আরও পড়ুন 
 
 
 
 
 
 
 
 

জামাইকান স্প্রিন্টার
১৯৮৬-এ জন্ম
জীবিত ব্যক্তি
জামাইকার অলিম্পিক অ্যাথলেট
২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
জামাইকার অলিম্পিক স্বর্ণপদক বিজয়ী
জামাইকার অলিম্পিক রৌপ্যপদক বিজয়ী
অ্যাথলেটিক্সে অলিম্পিক পদকজয়ী
নিষিদ্ধ মাদক সেবনকারী ক্রীড়াবিদ
নিষিদ্ধ মাদক সেবনকারী জামাইকার ক্রীড়াব্যক্তিত্ব
২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
মহিলা স্প্রিন্টার
জামাইকার মহিলা ক্রীড়াবিদ
বিশ্ব অ্যাথলেটিক্স চ্যাম্পিয়নশিপের পদক বিজয়ী
২০০৮ গ্রীষ্মকালীন অলিম্পিকের পদক বিজয়ী
২০১২ গ্রীষ্মকালীন অলিম্পিকের পদক বিজয়ী
বিবিসি ১০০ নারী
অলিম্পিক মহিলা স্প্রিন্টার
অলিম্পিক অ্যাথলেটিক্সে (ট্র্যাক অ্যান্ড ফিল্ড) স্বর্ণপদক বিজয়ী
অলিম্পিক অ্যাথলেটিক্সে (ট্র্যাক অ্যান্ড ফিল্ড) রৌপ্যপদক বিজয়ী
অলিম্পিক অ্যাথলেটিক্সে (ট্র্যাক অ্যান্ড ফিল্ড) ব্রোঞ্জপদক বিজয়ী
২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০১৬ গ্রীষ্মকালীন অলিম্পিকের পদক বিজয়ী
২০২০ গ্রীষ্মকালীন অলিম্পিকের পদক বিজয়ী
২০১৪ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
মল্লক্রীড়ায় ডোপিং মামলা
কমনওয়েলথ গেমসে জ্যামাইকার প্রতিযোগী
টেরেন্স টাও

টেরেন্স টাও একজন অস্ট্রেলীয় গণিতবিদ। তিনি ২০০৬ সালে ফিল্ডস পদক লাভ করেন।

জীবনী 
টাও আন্তর্জাতিক গণিত অলিম্পিয়াড এর সর্বকনিষ্ঠ প্রতিযোগী। তিনি ১৯৮৬ সালে প্রথমবার আন্তর্জাতিক গণিত অলিম্পিয়াড এ অংশগ্রহণ করেন এবং ব্রোঞ্জ পদক লাভ করেন। তিনি আন্তর্জাতিক গণিত অলিম্পিয়াড ১৯৮৭ সালে রৌপ্য পদক এবং ১৯৮৮ সালে স্বর্ণপদক লাভ করেন।  তিনি ফ্লাইন্ডার্স বিশ্ববিদ্যালয় থেকে ১৯৯১ সালে বিএসসি এবং ১৯৯২ সালে এমএসসি ডিগ্রি অর্জন করেন। তিনি প্রিন্সটন বিশ্ববিদ্যালয় থেকে ১৯৯৬ সালে পিএইচডি ডিগ্রি অর্জন করেন।  ১৯৯৬ সালে ইউনিভার্সিটি অব ক্যালিফোর্নিয়া, লস অ্যাঞ্জেলস এ সহকারী অধ্যাপক নিযুক্ত হন এবং ২০০০ সালে পূর্ণ অধ্যাপক পদে উন্নীত হন।

তথ্যসূত্র

বহিঃসংযোগ 
 Terence Tao's home page
 Beautiful minds THE AUSTRALIAN 11 August 2007

১৯৭৫-এ জন্ম
জীবিত ব্যক্তি
২০তম-শতাব্দীর গণিতবিদ
২১শ শতাব্দীর গণিতবিদ
চীনা বংশোদ্ভূত মার্কিন ব্যক্তি
হংকং বংশোদ্ভূত মার্কিন ব্যক্তি
মার্কিন গণিতবিদ
অস্ট্রেলীয় গণিতবিদ
হংকং বংশোদ্ভূত অস্ট্রেলীয় মানুষ
চীনা বংশোদ্ভূত অস্ট্রেলীয় মানুষ
ক্লে রিসার্চ পুরস্কার প্রাপক
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
আমেরিকান ম্যাথেমেটিকা্ল সোসাইটির ফেলোগণ
গাণিতিক বিশ্লেষক
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
সংখ্যা তাত্ত্বিক
প্রিন্সটন বিশ্ববিদ্যালয়ের প্রাক্তন শিক্ষার্থী
সাসত্রা রামানুজান পুরস্কার প্রাপক
অস্ট্রেলিয়ান বিজ্ঞান অ্যাকাডেমির ফেলোগণ
আন্তর্জাতিক গণিত অলিম্পিয়াডে অংশগ্রহণকারী
ফিল্ডস পদক বিজয়ী
রয়েল সোসাইটির সভ্য
মার্কিন ব্লগার
অস্ট্রেলীয় ব্লগার
২০শ শতাব্দীর মার্কিন গণিতবিদ
২১শ শতাব্দীর মার্কিন গণিতবিদ
মার্কিন যুক্তরাষ্ট্রে অভিবাসিত অস্ট্রেলীয়
আমেরিকান ম্যাথমেটিকাল সোসাইটির সভ্য
ফুলব্রাইট বৃত্তিধারী
বিজ্ঞান ব্লগ-লেখক
ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
২০শ শতাব্দীর মার্কিন লেখক
২১শ শতাব্দীর মার্কিন লেখক
মার্কিন বিজ্ঞান লেখক
মার্কিন পাঠ্যপুস্তক লেখক
লস অ্যাঞ্জেলেসের লেখক
দ্য কোকা-কোলা কোম্পানি

দ্য কোকা-কোলা কোম্পানি () একটি মার্কিন বহুজাতিক কোমল পানীয় প্রস্তুতকারক কোম্পানি। তাদের হেডকোয়ার্টার্স রয়েছে মার্কিন যুক্তরাষ্ট্রের জর্জিয়া প্রদেশের আটালান্টায়। এই কোম্পানিটি তাদের অন্যতম পণ্য কোকা-কোলার জন্য অধিক পরিচিত, যা ১৮৮৬ সালে ফার্মাসিস্ট জন স্টিথ পেম্বার্টন উদ্ভাবন করেন।

কোকা-কোলার বর্তমানে ২০০টিরও অধিক দেশ বা অঞ্চলে ৫০০টিরও অধিক ব্র্যান্ড রয়েছে এবং প্রতিদিন তারা ১.৭ বিলিয়ন মানুষকে তা পরিবেশন করে থাকে। এই কোম্পানি ১৮৮৯ সাল থেকে এক ধরনের ফ্রাঞ্জাইজি ভিত্তিক বিপণন ব্যবস্থা চালু রেখেছে যেখানে কোম্পানিটি শুধুমাত্র সিরাপ জাতীয় পণ্য প্রস্তুত করে যা বিশ্বব্যাপী বিভিন্ন কোম্পানির কাছে বিক্রয় করা হয় যারা বিশ্বব্যাপী তা বিপণন করে। উত্তর আমেরিকায় দ্য কোকা-কোলা কোম্পানির নিজস্ব বিপণন কোম্পানি রয়েছে যার নাম কোকা-কোলা রিফ্রেশমেন্ট।

অধিগ্রহন 
দ্য কোকা-কোলা কোম্পানির অধিগ্রহণের লম্বা ইতিহাস রয়েছে। ১৯৬০ সালে তারা অধিগ্রহণ করে মিনিট মেইড, ১৯৯৩ সালে ভারতীয় কোলা কোম্পানি থামস আপ এবং ১৯৯৫ সালে তারা অধিগ্রহণ করে ব্রাক’স। ২০০১ সালে ফলের জুসের কোম্পানি ওডওয়ালাকে ১৮১ মিলিয়ন মার্কিন ডলারের বিনিময়ে অধিগ্রহণ করে তারা। ২০০৭ সালে ফিউজ বেভারেজকে ২৫০ মিলিয়ন মার্কিন ডলারের বিনিময়ে তারা অধিগ্রহণ করে। ১৯৮২ সালে দ্য কোকা-কোলা কোম্পানি ৬৯৩ মিলিয়ন মার্কিন ডলারের বিনিময়ে কলাম্বিয়া পিকচার্সকে কিনে নেয়। এটি ছিল তাদের প্রথম নন-বেভারেজ অধিগ্রহণ। অবশ্য, ১৯৮৯ সালে সনির কাছে ৩ বিলিয়ন মার্কিন ডলারের বিনিময়ে চলচ্চিত্র স্টুডিওটি বিক্রয় করে তারা।

উপার্জন 

২০০৫ সালের বার্ষিক প্রতিবেদন অনুসারে, এই কোম্পানি ২০০টিরও অধিক দেশে তাদের পণ্য বিক্রয় করে থাকে। ওই প্রতিবেদন থেকে আরও জানা যায় যে বিশ্বব্যাপী প্রতিদিন ৫০ বিলিয়নের অধিক সকল ধরনের পানীয় সরবরাহ করা হয় যার মধ্যে ১.৫ বিলিয়ন পানীয় শুধুমাত্র দ্য কোকা-কোলা কোম্পানির ট্রেডমার্ক বা লাইসেন্সযুক্ত (২০১০ সালের প্রতিবেদনে দেখা যায় বর্তমানে তারা প্রতিদিন ১.৬ বিলিয়ন পানীয় বিশ্বব্যাপী সরবরাহ করে থাকে)। এই পানীয়গুলোর মধ্যে কোম্পানির মোট বিক্রয়ের ৭৮ শতাংশই "কোকা-কোলা" বা "কোক" ট্রেডমার্কযুক্ত।

২০০৭ সালের বার্ষিক প্রতিবেদন অনুসারে, কোকা-কোলার মোট বিক্রয় ছিল নিম্নরূপ:
 ৪৩% যুক্তরাষ্ট্রে
 ৩৭% মেক্সিকো, ভারত, ব্রাজিল, জাপান এবং চীনে
 ২০% বিশ্বের অন্যান্য দেশে

স্টক

আরও দেখুন 
 কোকা-কোলা

তথ্যসূত্র

বহিঃসংযোগ 
 অফিসিয়াল ওয়েবসাইট
 Coca-Cola Company SEC Filings

ওপেনকর্পোরেটসের জোট
কোকা-কোলা
মার্কিন যুক্তরাষ্ট্রের পানীয় কোম্পানি
মার্কিন যুক্তরাষ্ট্রে সদর দফতর বহুজাতিক কোম্পানি
বহুজাতিক খাদ্য কোম্পানি
মাঝারি পাতা-নাক চামচিকা

মাঝারি পাতা-নাক চামচিকা (বৈজ্ঞানিক নাম: Hipposideros larvatus) মাঝারি আকারের বাদুড়। আইইউসিএনের লাল বইয়ে এর অবস্থান ‘অবিপন্ন’ হিসেবে। প্রাকৃতিক বন ধ্বংসের কারণে এদের অবস্থান অবিপন্ন।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

আকার 
পাতা-নাক চামচিকাদের অনেকটা পাতার মতো নাক থাকে এবং তার সামনে-পেছনে আড়াআড়ি ও লম্বা পর্দাসহ প্রতিটি পাতা-নাকে তিনটি করে উপ বা অধ নাক-পাতা থাকে। এ গণের আর কোনো প্রজাতিতে এদের মত বৈশিষ্ট্য নেই। এদের নাক ত্রিশূলের মত। এক চিমটি লেজ এদের পায়ের দিক থেকে আসা পর্দায় লুকানো। ৮ সেন্টিমিটার লম্বা দেহে লেজটি সহজে চোখে পড়ে না। ডানা ৬ দশমিক ৪ সেন্টিমিটারের মত। সারা দেহে বাদামি থেকে গাঢ় বা লালচে বাদামি পশম থাকে।

নিবাস 
পাতা-নাক চামচিকার বসতি বাংলাদেশ থেকে ভারতের পূর্বাঞ্চল হয়ে একেবারে ভিয়েতনাম পর্যন্ত। বসবাস বনে এবং এরা কিছুটা বিরল।

স্বভাব 
দিনের বেলায় গুহা, গাছের ফোকর বা অন্ধকার পুল বা কালভার্টের গার্ডারে ঝুলে থাকে। কখনো কখনো পরিচিত কোনো গাছের ডালে বা কালভার্টের নিচে বিশ্রাম নেয়।

খাবার 
রাতের বেশির ভাগ সময় এরা নিশাচর কীটপতঙ্গ, দেয়ালি পোকা ও মথ খেয়ে বেড়ায়।

গ্যালারি

তথ্যসূত্র 

 Chiroptera Specialist Group 1996. Hipposideros larvatus. 2006 IUCN Red List of Threatened Species.  Downloaded on 30 July 2007.

আইইউসিএন লাল তালিকার ন্যূনতম উদ্বেগজনক প্রজাতি
বাংলাদেশের স্তন্যপায়ী
কম্বোডিয়ার স্তন্যপায়ী
চীনের স্তন্যপায়ী
ভারতের স্তন্যপায়ী
ভিয়েতনামের স্তন্যপায়ী
বার্মার স্তন্যপায়ী
লাওসের স্তন্যপায়ী
মালয়েশিয়ার স্তন্যপায়ী
ইন্দোনেশিয়ার স্তন্যপায়ী
থাইল্যান্ডের স্তন্যপায়ী
১৮২৩-এ বর্ণিত স্তন্যপায়ী
এশিয়ার বাদুড়
বোর্নিওর স্তন্যপায়ী
নেপালের স্তন্যপায়ী
ফিলিপাইনের স্তন্যপায়ী
২০১৩ বিশ্ব অ্যাথলেটিকস চ্যাম্পিয়নশিপে রাশিয়া

২০১৩ বিশ্ব অ্যাথলেটিকস চ্যাম্পিয়নশিপে রাশিয়া () স্বাগতিক দেশ হিসেবে অংশগ্রহণ করে। রাজধানী মস্কোর সর্ববৃহৎ স্টেডিয়াম হিসেবে খ্যাত লাঝনিকি স্টেডিয়ামে ১০-১৮ আগস্ট, ২০১৩ তারিখ পর্যন্ত অনুষ্ঠিত হয়। ১১৯ জন রুশ প্রতিযোগী ১৪শ বিশ্ব অ্যাথলেটিক্স চ্যাম্পিয়নশীপে প্রতিদ্বন্দ্বিতা করে। ৭টি স্বর্ণ, ৪টি রৌপ্য ও ৬টি ব্রোঞ্জপদকসহ ১৭টি পদক নিয়ে রাশিয়ার ক্রীড়া দলটি এ প্রতিযোগিতার শীর্ষস্থান অধিকার করে।

পদক বিজয়ী 
নিম্নলিখিত রুশ ক্রীড়া প্রতিযোগীগণ চ্যাম্পিয়নশিপে পদক জয় করেন:

বহিঃসংযোগ 
 ক্রীড়াবিদদের তালিকা

২০১৩ বিশ্ব অ্যাথলেটিকস চ্যাম্পিয়নশিপে অংশগ্রহণকারী দেশ
২০১৩-এ রুশ ক্রীড়া
রাশিয়ায় অ্যাথলেটিক্স
জালালি কবুতর

জালালি কবুতর (বৈজ্ঞানিক নাম: Columba livia ), জালালী কৈতর বা গোলা পায়রা কলাম্বিডি গোত্র বা পরিবারের অন্তর্গত  কলাম্বা গণের অন্তর্গত অতি পরিচিত একটি পাখি। ইংরেজিতে এই পাখির নাম রক ডাভ   বা রক পিজিয়ন । সব ধরনের রেসিং কবুতর, ফ্যান্সি কবুতর ও বুনো কবুতরের পূর্বপুরুষ মনে করা হয় এ প্রজাতিটিকে। কবুতরটির আদি আবাস ইউরোপ, এশিয়া ও আফ্রিকায় হলেও অস্ট্রেলিয়া, উত্তর আমেরিকা ও দক্ষিণ আমেরিকার বড় বড় শহর ও গ্রামাঞ্চলে ছড়িয়ে পড়েছে। হযরত শাহ জালাল-এর নামের সাথে মিল রেখে এই কবুতরটির  নামকরণ করা হয়েছে।

জালালি কবুতরের বৈজ্ঞানিক নামের অর্থ নীলচে-ধূসর পায়রা (লাতিন: columba = পায়রা, liveus = নীলচে-ধূসর)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১ কোটি ৭৪ লক্ষ বর্গ কিলোমিটার এলাকা জুড়ে এদের আবাস। ব্যাপকভাবে বিস্তৃত বলে আই. ইউ. সি. এন. প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয়েছে। সারা বিশ্বে সম্ভবত ২৬ কোটিরও কম জালালি কবুতর রয়েছে।

নামকরণ এবং ইতিহাস 

জালালি কবুতরকে ইংরেজিতে বলা হয় Rock Pigeon বা Feral Pigeon। এরা মূলত বন্য কবুতর। পৃথিবীর সকল পোষা কবুতর মূলত এই কবুতর থেকে উৎপত্তি হয়েছে।জালালি কবুতর সাধারনত কয়েকটি  রঙের হয়,ধূসর ছাই রঙয়ের তবে ডানায় দুটি করে ঘাড় রঙের স্পট (বার থাকে) যাকে ব্লু বার বলে। এছাড়াও লালবার, মিলিবার বা লালবুনো, ব্লাক চেকার বা মাকসি রংয়েরও হয়ে থাকে। এদের দেহগঠন মাঝারি আকারের চোখ লালচে-কমলা বর্ণের ও মণির রং কালো হয়। চোখের আকৃতি ও আইরিশ এবং ঠোটের গঠন ঘুঘু পাখির মত। পায়ের রঙ হয় লালচে গোলাপি।

বাংলাদেশে শত শত বছরের ঐতিহ্য নিয়ে জালালি কবুতর টিকে আছে বাংলাদেশে সিলেটের হযরত শাহ জালাল (র.)-এর মাজারে। ধর্মপ্রাণ সিলেটের মানুষের বিশ্বাস- এই কবুতর হারিয়ে যেতে পারে না। তাই প্রায় ৭০০ বছর ধরে কবুতরের এই বিশেষ প্রজাতির ওড়াউড়িতে মুখরিত শাহজালাল (র.)-এর মাজার।

হযরত শাহজালালকে (র.) নিয়ে দিল্লির নিজামউদ্দীন আউলিয়ার কাছে তার এক শিষ্য কুৎসা রটনা করলে তিনি তাকে দরবার থেকে বিতাড়িত এবং শাহজালাল (র.) সালাম পাঠায়, তখন শাহজালাল (র.) একটি বাক্সে প্রজ্বালিত অঙ্গারের সঙ্গে কিছু তুলা পাঠান, যা ছিল একটি আধ্যাত্মিক নিদর্শন। এর পর তাদের সাক্ষাৎ হয় এবং শাহজালাল (র.) ফিরে আসার সময় ভালোবাসার নিদর্শনস্বরূপ নিজামুদ্দীন আউলিয়া তাকে একজোড়া সুরমা রঙের কবুতর উপহার দেন, যা আজকের জালালি কবুতর বা জালালি কইতর নামে পরিচিত।

১৩০৩ সালে (৭০৩ হিজরি) ৩২ বছর বয়সে তিনি সিলেটে আসার পথে দিল্লির আউলিয়া নিজামুদ্দীনের সাথে সাক্ষাত করেছিলেন। সাক্ষাতের বিদায়কালে প্রীতির নিদর্শন স্বরূপ নিজামুদ্দীন হজরত শাহ্ জালালকে এক জোড়া সুরমা রঙের কবুতর উপহার দিয়েছিলেন। এই কবুতর নিয়েই তিনি সিলেটে এসেছিলেন। সেই থেকে সিলেটে এই কবুতরের ব্যাপকতা দেখা যায় এবং হযরত শাহ জালাল এর নামের সাথে মিল রেখে এর নাম হয় “জালালি কবুতর”
হযরত শাহ্ জালাল (রহ.) ৩৬০ জন আউলিয়া নিয়ে ১৩০৩ সালে তৎকালীন আসামের অন্তর্ভুক্ত সিলেট (শ্রীহট্ট) জয় করে উড়িয়ে দিয়েছিলেন সেই কবুতরজোড়া ।

তথ্যসূত্র

বহিঃসংযোগ 
 Ageing and sexing (PDF; 3.4 MB) by Javier Blasco-Zumeta & Gerd-Michael Heinze

আফ্রিকার পাখি
এশিয়ার পাখি
ইউরোপের পাখি
উত্তর আমেরিকার পাখি
পোষা পাখি
বিশ্বজনীন পাখি
ইউরেশিয়ার পাখি
১৭৮৯-এ বর্ণিত পাখি
ইয়োহান ফ্রিডরিশ মালিন কর্তৃক নামকরণকৃত ট্যাক্সা